176 MISSIONS DIPLOMATIQUES 



son filz seroit ami des amis, et ennemi des ennemis du grand Empereur; 

 lequel feroit incontinent publier cesle paix, et en rescripre à tous ses 

 amis; quant à l'empereur Charles, que luy et le roy Ferdinande estoient 

 deux, que Ferdinande avoit la paix, et sy l'empereur Charles semblable- 

 ment la voulloit, qu'il envoyas! pardeçà. Et se tournant vers moy ledict 

 Imbrahim : Sy vous avez, dict-il, quelque chose à déclarer de la part de 

 l'empereur Charles, commencez. Je respondcis n'avoir aultre chose à dire 

 de la part de Sa Majesté que ce que du commencement j'avoye proposé, 

 sçavoir que l'empereur Cbarles avoit rescript au roy Ferdinande, son frère , 

 qu'il désiroit estre comprins soubz ceste paix, et, puisque ce ne plaisoit 

 au grand Empereur, que nous en ferions rapport au roy F'erdinande, 

 lequel successivement rescripvera le mesnie à son frère. Et lors ledict Im- 

 brahim : Que dictes vous, dict-il, des lettres que vous avez apportées, et du 

 contenu d'icelles, et sembloit vouloir que j'excusasse lesdicts escripts, et 

 parla d'une bonne sorte; dont je me suis incontinent apperceu, et res- 

 pondcis, que j'estoy certain que l'empereur Charles n'avoit riens escript 

 en maulvaise intention, n'y pour mespriser le grand Empereur, mais qu'il 

 estoit loisible à ung chascun d'interpréter les affaires selon que bon luy 

 sembloit; puis doncques qu'il l'avoyent prins d'aultro part, et qu'il plai- 

 soit ainsy au grand Empereur, qu'il convenoit que eussions patience; et 

 néantmoings, sy le bon plaisir du grand Empereur fust esté tel, que nous 

 avions povoir d'arrester ceste paix, mesmes sy Sa Majesté se daignoit d'ad- 

 jouster foy à nous, ses serviteurs et esclaves, et du roy Ferdinande, que 

 le pouvions asseurerque l'empereur Charles aggréoit ceste paix; mais puis- 

 que ce ne plaisoit au grand Empereur, que nous n'y sçavions aultre remède. 

 Et après les salutations faictes au grand Empereur et aux Basses, lesquels 

 jusques icy avoient tousiours estez debout, mais à nostre départ commen- 

 (;oyent de s'asseoir sur ung bancq à l'opposile d'icelluy Empereur, nous 

 nous sommes retirez. Tous les Turcqz estoient grandement esmerveillés de 

 ce que nous avions esté sy longtemps près du grand Empereur, et d'aul- 

 tant plus que les aultres ambassadeurs, qui de tout temps s'estoient trouvez 

 vers le grand Empereur, n'esloient accoustumcz d'y estre plus d'une demy- 

 heure; et néantmoings nous y avions estez trois heures continuelles : au 



